Die nuusdekking oor onluste in Amerika was vir talle mense in Suid-Afrika ’n surrealistiese toneel. Hoe kan iets wat so ver van ons af is, tog so bekend lyk?
Dit is daarom nie te verbasend dat Suid-Afrikaanse politici, dalk uit gewoonte, ook ’n eiertjie daaroor te lê gehad het nie. So het ANC woordvoerder, Pule Mabe, ’n beroep op die Suid-Afrikaanse regering gedoen om raad aan die VSA te bedien oor hoe om “rassespanning te verlig en sosiale kohesie te bevorder”.
Die probleem ontstaan egter eers wanneer daardie belange teenstrydig is – wanneer ’n samelewing nie tegelykertyd ewe veel plek vir alle belange kan inruim nie.
Ons leef in ’n beperkte wêreld, met beperkte hulpbronne – en dit is dus nie verbasend dat hierdie verskynsel gereeld voorkom nie. Ook kan dit gebeur dat dit juis een bevolkingsgroep se behoefte is dat ’n ander groep aktief te nagekom word. ’n Sirkel kan nie terselfdertyd ’n vierkant wees nie – en so ook kan jy nie tegelyk dieselfde aandag aan twee sulke teenstrydige belange gee nie.
Suid-Afrika se strategie vir sosiale kohesie val baie sterk binne hierdie kamp. Op sy beste het dit bestaan uit die reënboognasie-narratief – ’n nuwe uitverkore volk wat almal saam in dieselfde rigting trek. Die realiteit het egter baie vinnig anders geblyk, en Suid-Afrika word baie duidelik uit een baie spesifieke politieke en ideologiese groepering regeer.
Natuurlik word almal beleefd genooi om te kom konsulteer rakende beleid, maar dan ook net so beleefd weer geïgnoreer. Dit is uiteraard ’n baie harmonieuse bestel – mits jy jouself binne die politieke magsblok bevind.
Enigiemand daarbuite sal egter goed vertroud wees met die realiteit van ’n politieke bestel wat jou as ’n tipe veragtelike hulpbron sien, in plaas van ’n burger. Hieruit spruit beleide soos onteiening sonder vergoeding (OSV), swart ekonomiese bemagtiging (SEB), gedwonge beleggings en immergroeiende druk op ’n immerkrimpende belastingbasis.
Daar is egter ook ’n ander manier om teenstrydige belange in ’n samelewing te hanteer en, ironies genoeg, was dit dan ook hierdie strategie wat tot Amerika se grootste suksesse en breë welvaart gelei het.
Mmmmm interessant die hallusinasie wereld waarin die ANC leef. En tydens die gespek kan die VSA asb ook sommer aan die ANC raadgee hoe om plaasmoorde te hanteer wat mos nie bestaan nie.